समीक्षक ने जिस किताब के बारे में लिखा था, कि वह क्रांतिकारी है, कमाल की है। वह किताब तो फटा हुआ रूमाल निकली। उसमें ऐसा कुछ नहीं था जिससे वह क्रांतिकारी साबित होती। वहाँ तो कदम-कदम पर भ्रांति ही भ्रांति थी। किताब की भाषा ने उसे निराशा से भर दिया। किताब का कथानक उसे भयानक लगा। उसका सिर-पैर ही नहीं था। लेखक कहना क्या चाहता है, यह तो समझ में आए। नये लेखक ने दूसरी किताब पढ़ी। जिसे समीक्षक ने यूँ ही निपटा दिया था, वह किताब तो बड़ी उत्कृष्ट निकली।